b'\n_START_ARTICLE_\nDrabantgarden\n_START_PARAGRAPH_\nDrabantgarden ble opprettet 6. februar 1571 av kong Frederik II av Danmark som en livgarde. Drabantgarden var kongens livvakt i krig og fred._NEWLINE_Den bestod av 50 mann og \xc3\xa9n f\xc3\xb8rer \xe2\x80\x93 alle offiserer fra h\xc3\xa6ren. Disse hadde flere privilegier, blant annet hadde de intet forbrutt hvis de i \xc3\xa6rlig kamp, etter forlik hadde v\xc3\xa6rt fors\xc3\xb8kt, slo en mann ihjel._NEWLINE_I 1666 ble Drabantgarden innlemmet i H\xc3\xa6ren og i 1685 uyvidet til 6 kompanier. Hovedparten av gardens personnel falt i slaget ved byen Gadebusch i Tyskland under Den store nordiske krig._NEWLINE_Kong Christian VI benyttet Drabantgarden som slottsvakt, men derutover hadde garden ogs\xc3\xa5 vakttjeneste ved H\xc3\xb8yesterett._NEWLINE_Drabantenes v\xc3\xa5pen var fra starten hellebard, med spyd, \xc3\xb8kse og hake kalt partisan. I 1703 ble gardens bev\xc3\xa6pning endret til flintegev\xc3\xa6rer._NEWLINE_Gardens musikkinstrumenter bestod av pauker og signaltrommer, og deres oppgave var \xc3\xa5 ledsage kongen p\xc3\xa5 hans reiser, delta i hoffester med underholdning for kongen og hans gjester, hvor de ogs\xc3\xa5 spilte andre instrumenter. Eksempelvis gikk garden i spissen for kong Christian IVs kroningsopptog med fanfarehorn, pauker, trommer og fl\xc3\xb8yter._NEWLINE_I august 1763 ble Drabantgarden oppl\xc3\xb8st likesom Grenaderkorpset og innlemmet i Den Kongelige Livgarde. Medlemmene forsatte som offiserer i andre h\xc3\xa6renheter, men frem til 1848 ble det fortsatt utstasjonert drabantvakter ved s\xc3\xa6rlige h\xc3\xb8ytidlige anledninger i kongehuset._NEWLINE_I dag anvendes navnet Drabantgarden av Hiller\xc3\xb8d Bygarde, som ble opprettet i 400-\xc3\xa5ret for gardens opprettelse 1971.'